इस दुर्घटना दे थोड़े दिनें परैन्त गै कुन्दवी दा भ्रा लंका गी जित्तियै परतोआ। ओ अपनी भैनू गी बड़ा प्यार करदा हा। कुन्दवी नै भ्राऊ गी अपनी गल्ल सनाई तां उन्न निश्चा कीता जो ओ आपूं चम्पकद्वीप जाइयै कुसै ब्हानै विक्रम गी वापस आनने दा जतन करग। ए निर्णा करियै महेन्द्र नै चक्करवर्ती हुन्दे कोला शावक कम्बोज आदि टापुएं पर हमला करने दी आज्ञा मंगी। पर चक्करबर्ती होरें ओदी योजना नईं मन्नी ते आखेया, "इनें टापुएं आसै जाने दा बचार ते ओ आपूं करा दे न।" इस करियै महेन्द्र गी युवराज दी पदवी पाइयै शासन दी व्यवस्था अपने हत्थें च लैनी पौग। महेनद्र कोला न नईं करन होई। ते ओदी गल्ल मनै च गै रही गई।